b'\n_START_ARTICLE_\nHelvig Hardenberg\n_START_SECTION_\nBakgrunn\n_START_PARAGRAPH_\nHun ble f\xc3\xb8dt p\xc3\xa5 Hvedholm herreg\xc3\xa5rd p\xc3\xa5 Fyn som datter av riksr\xc3\xa5d Jacob Hardenberg (d. 1542) og Sophie Lykke (d. ca. 1570). 18 \xc3\xa5r gammel giftet hun seg i 1558 med Erik Rosenkrantz. Med i ekteskapet  brakte hun Arreskov gods, som paret straks gikk i gang med \xc3\xa5 utbygge._NEWLINE_Rosenkrantz stod Frederik II n\xc3\xa6r, og fru Helvig var kusine til kongens ungdomsforelskelse, Anne Hardenberg. Da Frederik II ble konge i 1559, ble Rosenkrantz dansk riksr\xc3\xa5d og lensherre p\xc3\xa5 Bergenhus. Her var Rosenkrantz midtpunktet i et  miniatyrhoff som var sin tids vigtigste \xc3\xa5ndssentrum i Norge.\n_START_SECTION_\nEnkestand p\xc3\xa5 Fyn\n_START_PARAGRAPH_\nI 1568 flyttet paret tilbake til Fyn hvor Rosenkrantz d\xc3\xb8de syv \xc3\xa5r senere den 8. november 1675. Fru Helveg Hardenberg var da 35 \xc3\xa5r, og da barna stadig var umyndige, ble hun bestyrer av det store gods b\xc3\xa5de i Danmark og i Norge. Ved pantsettelse, kj\xc3\xb8p eller arv kom hun i besittelse av Hindema og Erhalm p\xc3\xa5 Fyn og av S\xc3\xb8holm i St\xc3\xa6vns Herred. Hun var s\xc3\xa5ledes en av landets rikeste adelskvinner og stod i h\xc3\xb8y gunst ved hoffet._NEWLINE_I 1586 opprettet hun en stiftelse, som senere ble til Svendborg Hospital. Hun fortsatte ogs\xc3\xa5 utbyggingen av Arreskov som fikk tilbygget t\xc3\xa5rn og sydfl\xc3\xb8y i fornem renessansestil. _NEWLINE_Fru Helvig d\xc3\xb8de 59 \xc3\xa5r gammel i Odense den 17. juli 1599. Godset i Norge ble heretter splittet p\xc3\xa5 mange hender. Liksten hvor paret er avbildet i full figur, ses b\xc3\xa5de i Rosenkrantzt\xc3\xa5rnet i Bergen samt i \xc3\x98ster H\xc3\xa6singe kirke p\xc3\xa5 Fyn. P\xc3\xa5 Rosenkrantzt\xc3\xa5rnet ses ogs\xc3\xa5 parets alliansev\xc3\xa5pen og skriften \xc2\xabERICK ROSENKRANS OTTENSON\xc2\xbb og \xc2\xabFRW HILWICK HARDEN BERES\xc2\xbb.\n_START_SECTION_\nCodex Hardenbergianus\n_START_PARAGRAPH_\nMed til Fyn fra Bergen fulgte et blandingsh\xc3\xa5ndskrift som Helvig hadde ervervet i Norge. H\xc3\xa5ndskriftet ble oppkalt etter Helvig og hennes signatur hellewiig hardennbergh ses flere steder deri. H\xc3\xa5ndskriftet tilh\xc3\xb8rer n\xc3\xa5 Det Kongelige Bibliotek, og er oppstillet som Det Kongelige Bibliotek GKS 1154 2\xc2\xba.'